Soos nou die Saterdagmiddag. Die lui stilte wat net ‘n Saterdagmiddag kan hê, word aan repe geskeur met die gebrul van ‘n kettingsaag wat klink of dit deur die huis se fondasies gaan breek.
“Dit kan ek sien ja. Hoekom?” wil ek weet. Die twee reuse op die sypaadjie gooi die lekkerste skaduwees in my werf en sover ek kan sien, is hulle nie in iemand se pad nie, behalwe vir dronkbestuurders in die nanag.
“Ah, meskien hier kom die pad,” sê hy en knip die ondervraging kort deur weer die gebrul aan te sit.